PATVIRTINTA

 Skuodo rajono savivaldybės

 kūno kultūros ir sporto centro

 direktoriaus 2022 m. vasario 7 d.

 įsakymu Nr. KS1-6

**SKUODO RAJONO SAVIVALDYBĖS**

**KŪNO KULTŪROS IR SPORTO CENTRAS, 300075123**

**2022 METŲ VEIKLOS PLANAS**

|  |
| --- |
| **Metinio veiklos plano parengimo argumentai** Skuodo rajono savivaldybės kūno kultūros ir sporto centro (toliau – Sporto centro) veiklos funkcijas reglamentuoja Lietuvos Respublikos įstatymai, teisės aktai, nutarimai, Skuodo rajono savivaldybės tarybos sprendimai. Programa įgyvendina pagrindinę kūno kultūros ir sporto misiją – teikti kokybiškas sporto paslaugas, plėtoti mėgėjišką ir neįgaliųjų sportą, sportuojančiųjų meistriškumo tobulinimą, tenkinti įvairaus amžiaus gyventojų sveikatingumo, aktyvaus gyvenimo būdo skatinimo poreikius, tam efektyviai panaudojant biudžeto bei rėmėjų lėšas. |

|  |
| --- |
| **Trumpa situacijos analizė**  Skuodo rajono savivaldybės kūno kultūros ir sporto centras yra Savivaldybės biudžetinė įstaiga, organizuojanti ir vykdanti bei koordinuojanti vaikų, jaunimo ir suaugusiųjų sporto veiklą, sudaranti sąlygas saviraiškai per sportą Skuodo rajone. Veiklos funkcijas reglamentuoja Lietuvos Respublikos įstatymai, teisės aktai, nutarimai, Skuodo rajono savivaldybės tarybos sprendimai, Sporto centro nuostatai. Įstaigai vadovauja direktorius. Sporto centre sudaryta nuolat veikianti savivaldos institucija – pedagogų taryba. Patvirtinta 13 etatų, iš jų: direktorius – 1 etatas, direktoriaus pavaduotojas - 1 etatas, specialistė - 1etatas, vairuotojas - 1 etatas, pagalbinis darbininkas – 1,5 etato, valytoja - 2 etatai. Dirba 11 trenerių, iš jų –3 turi trečią, 1– pirmą kvalifikacinę kategoriją. Vykdomos šešios sporto šakų formalųjį švietimą papildančio sportinio ugdymo programos: krepšinio, lengvosios atletikos, futbolo, baidarių kanojų irklavimo, dviračių, dziudo ir 2 neformalaus ugdymo programos – rankų lenkimo ir motobolo. 2021 metais Sporto centre užsiėmimus lankė 187 ugdytinių. 2021 m. Sporto centrą baigė 13 ugdytinių, kuriems išduoti Neformaliojo vaikų švietimo pažymėjimai. 2021–2022 mokslo metais sudaryta 17 ugdymo grupių: 7 pradinio rengimo grupės, kuriose treniruojasi 90 ugdytinių; 6 meistriškumo ugdymo grupės, kuriose treniruojasi 65 ugdytinių; 2 meistriškumo tobulinimo grupės, kuriose treniruojasi 16 ugdytinių bei 2 neformalaus ugdymo grupės, kuriose yra 16 ugdytinių. Sportininkų ugdymas organizuojamas, vadovaujantis Sporto centro ugdymo planu, ugdymo programomis, metiniais ir mėnesiniais sportininkų mokomųjų treniruočių planais, treniruočių ir varžybų tvarkaraščiais, sporto varžybų kalendoriniais planais ir kitais normatyviniais dokumentais. Sportininkų ugdymas ir sporto renginiai organizuojami laisvalaikiu: po pamokų, poilsio ir švenčių dienomis, per atostogas. 2021 metais mokiniai dalyvavo 45 varžybose (87 dienas). Įvairaus amžiaus Lietuvos čempionatuose, pirmenybėse ir kitose svarbiose oficialiose varžybose ugdytiniai iškovojo 39 prizines vietas. Sporto centras organizuoja ir vykdo bendrojo ugdymo mokyklų mokinių varžybas, kurių laimėtojai dalyvauja Lietuvos mokyklų žaidynėse. Per metus Skuodo rajone organizuota 16 varžybų. Rajone vyko vyrų tinklinio pirmenybės, vyrų krepšinio pirmenybės, vyrų, moterų ir mišrių komandų paplūdimio pirmenybės, lauko teniso pirmenybės, stalo teniso pirmenybės, vasaros krepšinio 3x3 pirmenybės, futbolo 8x8 pirmenybės ir kt.. Buvo organizuojami dviračių žygiai, neįgaliųjų sporto šventė ir kt. renginiai. Juose dalyvauja apie 500 žmonių per metus. Sporto centras vykdo irklavimo bazės, universalios dirbtinės aikštelės, Centrinio stadiono, motobolo stadiono priežiūrą. |

|  |
| --- |
| **Savivaldybės strateginio plėtros plano prioritetai, susiję su metiniu veiklos planu** – ugdymo kokybės ir mokymosi aplinkos užtikrinimas bei sportinės veiklos ir jo prieinamumo skatinimas |

|  |
| --- |
| **Numatomas metinio veiklos plano įgyvendinimo rezultatas**  Sporto centras, įgyvendindamas valstybinę sporto plėtros strategiją, siekia sudaryti Skuodo rajono gyventojams geras sąlygas sportuoti. Kūno kultūros ir sporto paslaugoms plėtoti ir ugdytinių sportiniams pasiekimams gerinti, numatomi tokie metinio veiklos plano įgyvendinimo rezultatai:  1. Sporto centras vykdys 6 sporto šakų formalųjį švietimą papildančio sportinio ugdymo programas ir 2 neformalaus ugdymo programas. Bus užtikrintas ugdymo paslaugų prieinamumas, kokybė ir saugi ugdymo aplinka. Ugdymo procese dalyvaus 187 ugdytiniai.  2. Numatoma, kad apie 20 Sporto centro ugdytinių taps Lietuvos čempionatų, pirmenybių 1 – 3 vietų laimėtojais.  3. Lietuvos skirtingo amžiaus rinktinėms atstovaus 5 Sporto centro ugdytiniai.  4. Kvalifikaciją kels 65 procentai Sporto centro trenerių.  5. Sporto centras vykdys 21 masinį sporto sveikatingumo renginį, skirtą Skuodo rajono bendruomenei. Juose dalyvaus apie 1000 Skuodo rajono gyventojų.  6. Sporto centras vykdys Lietuvos mokyklų žaidynių įvairių sporto šakų varžybas bendrojo ugdymo mokyklų mokiniams. Varžybos vyks 40 dienų. Jose dalyvaus apie 800 mokinių.  7. Pagal galimybes bus užtikrinta tvarka ir funkcionalumas Sporto centrui priklausančiose sporto bazėse.  Įgyvendinus kūno kultūros ir sporto plėtros programą, padidės Skuodo rajono gyventojų fizinis aktyvumas, sportuojančiųjų Sporto centre ugdytinių skaičius ir tai turės teigiamos įtakos rajono socialinei ir kultūrinei raidai. Gyventojų fizinis aktyvumas mažins išlaidas, skirtas žmonių gydymui, atitrauks jaunimą nuo žalingų įpročių, stabdys nusikalstamumą, ugdys gabius sportininkus, kurie garsins Skuodo rajoną apskrityje ir šalyje. Puikūs sporto laimėjimai gerins Skuodo rajono įvaizdį Lietuvoje bei tarptautinėse sporto organizacijose. |